Muzikos pamokos planas

**Pamokos tema** - ,,Pliumt pliumt – meditacija iš gamtos“

**Bendra informacija:**

|  |  |
| --- | --- |
| **Klasė** | 1-2 |
| **Dalykas** | Muzika |
| **Pamokos vieta** | Prie vandens telkinio, Vilniuje (Bernardinų sodas – prie Vilnelės, Vingio parkas – pakrantė prie Neries, Valakampių I arba II paplūdimys (ypač ne sezono metu), Sapiegų parkas (prie Vilnelės), Verkių regioninis parkas – prie šaltinių ir Cedrono upelio ir kt.) |
| **Pamokos trukmė** | 45 minutės |
| **Pamokos tipas** | Netradicinė veikla gamtoje |

**Pamokos tikslas**

Per vandens garsus ir gamtos elementus sukurti raminančią, meditatyvinę muzikinę patirtį, kuri skatintų vaikų įsiklausymą, kūrybiškumą ir emocinį atsipalaidavimą.

**Uždaviniai:**

* Įsikalusyti į gamtos garsus ir atrasti skirtingus vandens skambeius.
* Eksperimentuoti su garsais ir natųraliai gamtos objektais.
* Pajusti muzikos voleikį emocijoms, mokytis atsipalaiduoti.

**Kodėl ši pamoka ypatinga?**

* Inovatyvu – vaikai ne tik kuria muziką, bet ir patiria meditacinę būseną.
* Nulis atsineštų priemonių – viskas randama gamtoje, o tai ugdo kūrybiškumą.
* Ramina ir harmonizuoja – vaikai ne tik mokosi muzikos, bet ir išmoksta susikoncentruoti, atsipalaiduoti.
* Gilus potyris – tai ne tik muzikos pamoka, bet ir emocinė bei sensorinė patirtis, kurios vaikai nepamirš.
* Ši pamoka ne tik ugdo muzikalumą, bet ir skatina gamtos pajautimą, kūrybiškumą bei smalsumą. Vaikai tampa muzikos tyrinėtojais, o vanduo – jų instrumentu!

**Pamokoje ugdomi gebėjimai (pagal pasiekimų sritis)**

Muzikavimas (A):

* A2.3 – Groja natūraliais objektais grupėje, derina garsus su kitais.
* A3.3 – Dalyvauja bendroje muzikinėje veikloje, laikosi susitarimų.

Muzikos kūryba (B):

* B1.3 – Improvizuoja natūraliais garsais.
* B2.3 – Kuria paprastus garsinius darinius.
* B3.3 – Pristato kūrybą, aiškina pasirinkimus.

Muzikos pažinimas (C):

* C1.3 – Nusako girdėtų garsų savybes.
* C2.3 – Sieja garsus su emocijomis.
* C3.3 – Supranta gamtos ir muzikos ryšį.

Muzikinės kultūros kontekstai (D):

* D3.3 – Įvardija patirtį kaip muzikinį įvykį bendruomenėje.

**Vertinimas ir kriterijai**

Vertinimas grindžiamas refleksija ir dalyvavimu. Vaikai įvardija patirtį, garsus, kurie juos paveikė labiausiai:

* Atidžiai klausosi aplinkos garsų, geba juos įvardyti;
* Pasirenka tinkamus gamtos objektus švelniam garsui išgauti;
* Improvizuoja garsais grupėje, prisideda prie kompozicijos;
* Atskleidžia emocinį atsaką refleksijos metu;
* Pristato savo „vandens muzikos mandalą“ ir paaiškina jos prasmę.

**Ugdytinos kompetencijos:**

1. *Kūrybiškumo kompetencija:*

* Vaikai kuria garsus iš gamtos objektų, improvizuoja, jungia garsą su judesiu ir vaizdu.
* Piešia „vandens mandalas“ – vaizduoja garsus vizualiai.
* Patys atranda, kaip sukurti švelnius, raminančius skambesius.

2. *Pažinimo kompetencija*

* Tyrinėja aplinką klausydami natūralių garsų (vandens, vėjo, paukščių).
* Įvardija, iš kur sklinda garsas, ir kaip jis kinta priklausomai nuo veiksmų.
* Mokosi mąstyti sąmoningai ir susikaupti patyriminės veiklos metu.

3. *Socialinė, emocinė ir sveikos gyvensenos kompetencija:*

* Būdami gamtoje, vaikai lavina dėmesingumą, nusiramina, reflektuoja emocijas.
* Veikla skatina savistabą, atsipalaidavimą ir jautrumą aplinkai.
* Mokosi klausytis vieni kitų, veikti grupėje be varžymosi.

4. *Kultūrinė kompetencija:*

* Suvokia, kad muzika yra visur – ne tik iš instrumentų, bet ir iš gamtos.
* Patiria muziką kaip kultūrinę išraišką per garsą, vaizdą, kūną ir emociją.
* Įsitraukia į kūrybinį procesą kaip bendruomenės narys.

*5. Komunikavimo kompetencija:*

* Refleksijos metu vaikai žodžiu nusako, ką išgirdo, kaip jautėsi.
* Garsą, emociją ir įspūdį perteikia ne tik kalba, bet ir piešiniu, balsu, judesiu.
* Dalyvauja bendroje kūryboje – „muzikuoja“ kartu be žodžių.

 **Pamokos eiga**

|  |  |  |
| --- | --- | --- |
| Laikas | Veikla | Trumpas aprašymas |
| 5 min | Vandens tylos akimirkos | Vaikai klausosi gamtos garsų, įvardija, ką išgirdo. |
| 10 min | Vandens instrumentų paieška | Ieško gamtos objektų, kuriais galima išgauti švelnius garsus. |
| 5 min | Vandens kvėpavimas | Derina kvėpavimą su garsais, tyrinėja vandens burbuliavimą. |
| 15 min | Meditacinis vandens orkestras | Grupėmis kuria švelnių garsų kompoziciją gamtoje. |
| 5 min | Vandens mantra | Improvizuoja balsu su švelniais skiemenimis. |
| 5 min | Vandens mandalos ir refleksija | Piešia garsus smėlyje ir dalijasi savo pojūčiais. |